**DECIZIA ETAPEI DE INCADRARE**

**Nr. din .2018**

   Ca urmare a solicitarii de emitere a acordului de mediu adresate de **DIRECŢIA SILVICĂ SUCEAVA – OCOLUL SILVIC FALCĂU** din com. Brodina, sat Falcău, jud. Suceava, inregistrata la Agentia pentru Protectia Mediului Suceava cu nr. 4946/16.05.2018, in baza Hotararii Guvernului [nr. 445/2009](http://www.legestart.ro/Hotararea-445-2009-evaluarea-impactului-anumitor-proiecte-publice-private-asupra-mediului-(MzM1MjEy).htm) privind evaluarea impactului anumitor proiecte publice si private asupra mediului si a Ordonantei de urgenta a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare,

    Agentia pentru protectia mediului Suceava **decide**, ca urmare a consultarilor desfasurate in cadrul sedintei Comisiei de Analiza Tehnica din data de 27.06.2018, ca proiectul **“Reabilitare drum forestier Harabusna”** propus a fi amplasat în com. Brodina și Ulma, jud. Suceava în **situl NATURA 2000 ROSPA 0089 Obcina Feredeului,** **nu se supune evaluarii impactului asupra mediului și nu se supune evaluarii adecvate**.

  Justificarea prezentei decizii:

1. Motivele care au stat la baza luarii deciziei etapei de incadrare in procedura de evaluare a impactului asupra mediului sunt urmatoarele:

a) Proiectul se incadreaza in prevederile Hotararii Guvernului nr. 445/2009, anexa nr. 2 la pct. 10, lit.e) construcţia drumurilorși la pct. 13 a). orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.

b) Se propune realizarea următoarelor lucrări: reabilitare drum forestier Harabusna, obiectiv existent, cu o lungime de 4,325 k m, în com. Brodina și com. Ulma, jud. Suceava.

Lucrările necesare constau din lucrări de bază: suprastructură din piatră spartă, șanțuri dalate, șanțuri de pământ, ziduri de sprijin, apărări de maluri din gabioane, parapet metalic, lucrări de artă (podețe tubulare, poduri și podețe din beton).

Scopul investiţiei este de asigura condiţiile optime de continuitate a tratamentelor silviculturale, exploatarea produselor lemnoase, aplicarea lucrărilor de îngrijire şi conducere a arboretelor, protecţia împotriva incendiilor, intervenţii operative în caz de accidente naturale şi recoltare produselor accesorii de pe suprafaţa fondului forestier din UP IV Nisipitu, Ocolul Silvic Falcău.

II. Motivele care au stat la baza luarii deciziei etapei de incadrare in procedura de evaluare adecvata sunt urmatoarele:

a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSPA 0089 Obcina Feredeului.**

b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSPA 0089 Obcina Feredeului.**

c). În Memoriul de prezentare depus de către beneficiarul proiectului, sunt cuprinse cele 4 aspecte menționate în Ordinul nr. 19/2010 pentru aprobarea *Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar*, la Etapa de încadrare: descriere succintă a proiectului și amplasarea acestuia în raport cu aria natutrală protejată ROSPA0089 Obcina Feredeului, prezența/efectivele speciilor de interes comunitar în zona proiectului, estimare impact potențial proiect asupra speciilor de interes conservative.

Pentru aria de protecție specială avifaunistică ROSPA0089 Obcina Feredeului, al cărei custode este Direcția Silvică Suceava, există Plan de management aprobat prin Ordin de ministru (OMMA nr. 1040/2016);

În Memoriu sunt prezentate date și despre speciile de interes conservativ, dar cu pagini întregi luate din Planul de management (alte specii, habitate), fără interes în evaluarea impactului proiectului propus asupra ROSPA0089 Obcina Feredeului, conform Formularului Standard Natura 2000 (care menționează speciile de păsări pentru care a fost declarat arie de protecție specială avifaunistică). Din documentație **nu rezultă măsurile** care se impun pentru menținerea unei stări de conservare favorabile pentru speciile de importanță comunitară, care să concorde cu măsurile de management.

Proiectul deține Avizul custodelui sitului NATURA 2000 ROSPA0089 Obcina Feredeului – Direcția Silvică Suceava, nr. 7/14.06.2018.

**Prin urmare, după completarea documentației conform celor menționate anterior, respectiv cu cu Aviz de Gospodărire a Apelor, se va emite Avizul Natura 2000.**

Prezenta decizie poate fi contestata in conformitate cu prevederile Hotararii Guvernului nr. 445/2009 si ale Legii contenciosului administrativ nr. 554/2004, cu modificarile si completarile ulterioare.

**DIRECTOR EXECUTIV**

 Şef Serviciu Avize, Acorduri, Autorizaţii

Intocmit